Document ID: 32011R0577
Publication Date: 2011-06-16

Content:
REGOLAMENT TA’ IMPLIMENTAZZJONI TAL-KUMMISSJONI (UE) Nru 577/2011
tas-16 ta’ Ġunju 2011
li jemenda għall-149 darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-network ta’ Al-Qaida u t-Taliban
IL-KUMMISSJONI EWROPEA,
Wara li kkunsidra t-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 881/2002 mit-27 ta’ Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma’ Usama bin Laden, in-network ta' Al-Qaida u t-Taliban, u li jħassar ir-Regolament tal-Kunsill (KE) Nru 467/2001 li jipprojbixxi l-esportazzjoni ta’ ċerti merkanzija u servizzi lejn l-Afganistan, waqt li jsaħħaħ il-projbizzjoni ta’ titjiriet u jestendi l-iffriżar ta’ fondi u riżorsi finanzjarji oħra rigward it-Taliban tal-Afganistan (1), u b'mod partikolari l-Artikolu 7(1)(a) u 7a(5) tiegħu,
Billi:
(1)
L-Anness I tar-Regolament (KE) Nru 881/2002 jelenka l-persuni, il-gruppi u l-entitajiet koperti mill-iffriżar ta' fondi u riżorsi ekonomiċi skont dak ir-Regolament.
(2)
Fis-26 ta’ Mejju 2011, il-Kumitat tas-Sanzjonijiet tal-Kunsill tas-Sigurtà tan-Nazzjonijiet Uniti ddeċieda li jneħħi żewġ persuni fiżiċi mil-lista ta' persuni, gruppi u entitajiet li għalihom għandu japplika l-iffriżar ta' fondi u ta' riżorsi ekonomiċi u fit-12 ta' Mejju emenda sebgħin annotazzjoni fil-lista.
(3)
Barra minn dan, għandu jsir tħassir ulterjuri wara d-deċiżjoni tal-Kumitat tas-Sanzjonijiet tal-20 ta' April 2011, biex jiġu emendati tliet annotazzjonijiet fil-lista tiegħu ta' persuni, gruppi u entitajiet li għalihom għandu japplika l-iffriżar ta' fondi u ta' riżorsi ekonomiċi. Il-Kummissjoni adottat ir-Regolament (UE) Nru 480/2011 (2) sabiex iġġib fis-seħħ id-deċiżjoni tal-Kumitat tas-Sanzjonijiet tal-20 ta' April 2011. Madankollu, l-emenda tal-annotazzjoni “Benevolence International Foundation” għandha tkun ikkumplimentata bit-tħassir ta' annotazzjoni separata, “Stichting Benevolence International Nederland”, mill-Anness I tar-Regolament (KE) Nru 881/2002.
(4)
Għaldaqstant l-Anness I tar-Regolament (KE) Nru 881/2002 għandu jiġi aġġornat skont dan.
ADOTTAT DAN IR-REGOLAMENT:
Artikolu 1
L-Anness I tar-Regolament (KE) Nru 881/2002 huwa emendat skont l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussell, is-16 ta’ Ġunju 2011.

Metadata:
Eurovoc Level 1 Categories: 100142
100145
100161
100143
Eurovoc Level 2 Categories: 100168
100170
100179
100281
Eurovoc Level 3 Categories: 523
3474
4045
5448
All Eurovoc Categories: 2337
2338
261
3483
3870
4452